ఆర్థిక మంత్రిత్వ శాఖ
భారతదేశంలో ఇప్పటికే అభివృద్ధి చెందిన నమూనాలపై అవగాహన సాధించి ప్రస్తుత అవసరాలకు అనుగుణంగా వాటిని అమలు చేసి సులభతర జీవనం మరింత
అభివృద్ధి చేయాలి.. శ్రీమతి నిర్మలా సీతారామన్ సహకారం, వినూత్న విధానాలతో త్వరలో భారతదేశం ప్రపంచ శక్తి కేంద్రంగా అవతరిస్తుంది.. శ్రీ పీయూష్ గోయల్
వాణిజ్య మంత్రిత్వ శాఖ ఆధ్వర్యంలో నడుస్తున్న ఎఫ్డిఐఐ, ఎన్ఐడి, నిఫ్ట్, ఐఐఎఫ్టి, ఐఐపి విద్యా సంస్థల విద్యార్థుల సమావేశం ఈరోజు నగరంలో జరిగింది. 'డిజిటలైజేషన్, ఇన్నోవేషన్ అండ్ ఎంటర్ప్రెన్యూర్షిప్: భారత ఆర్థిక వ్యవస్థకుమూలస్తంభాలు' అనే అంశంపై కేంద్ర ఆర్థిక శాఖ మంత్రి శ్రీమతి నిర్మలా సీతారామన్, కేంద్ర పరిశ్రమ, వినియోగదారుల వ్యవహారాలు, ఆహారం, ప్రజా పంపిణీ, జౌళి శాఖ మంత్రి శ్రీ పీయూష్ గోయల్ విద్యార్ధులను ఉద్దేశించి ప్రసంగించారు.
తన ప్రసంగంలో శ్రీమతి నిర్మలా సీతారామన్ స్వాతంత్ర దినోత్సవం సందర్భంగా ప్రధానమంత్రి శ్రీ నరేంద్ర మోదీ చేసిన ప్రసంగాన్ని ప్రస్తావించారు. ప్రధానమంత్రి తన ప్రసంగంలో సూచించిన పంచ సూత్రాలు  ref 1 అమలు చేయడం ద్వారా భారతదేశం మరింత బలోపేతం అవుతుందని శ్రీమతి నిర్మలా సీతారామన్ అన్నారు. మన సంస్కృతి వారసత్వ సంపదను చూసి మనం గర్వించాలని అన్నారు. “ఇప్పటికే భారతదేశం అభివృద్ధి చేసిన స్థిరమైన డిజైన్ ల గురించి తెలుసుకోండి వాటిని ప్రస్తుత తరం ప్రజల జీవన సౌలభ్యం కోసం వాటిని మరింత మెరుగుపరచండి” అని విద్యార్థులకు శ్రీమతి సీతారామన్ సలహా ఇచ్చారు. తోలు, ఆభరణాల రంగంలో స్వదేశంలో అభివృద్ధి చేసిన వివిధ డిజైన్లను ఆమె విద్యార్థులకు ఉదాహరణగా వివరించారు. 'విద్యార్థులు మార్పును స్వీకరించి మార్పును కొనసాగించే సాధనాలుగా ఉండాలి.' అని శ్రీమతి నిర్మలా సీతారామన్ వ్యాఖ్యానించారు.
భారతదేశ ఆర్థిక వ్యవస్థ ప్రపంచానికి ఒక ఆశా కిరణం గా ఉందని కేంద్ర పరిశ్రమ, వినియోగదారుల వ్యవహారాలు, ఆహారం, ప్రజా పంపిణీ, జౌళి శాఖ మంత్రి శ్రీ పీయూష్ గోయల్ అన్నారు.కోవిడ్ సమయంలో దేశంలో విజయవంతం అయిన పీపీఈ కిట్లు,పరీక్ష కోసం ఉపయోగించే స్వాబ్ లాంటి వివిధ ఆవిష్కరణలను ఆయన వివరించారు.
కోవిడ్ నివారణ కోసం హైదరాబాద్ కేంద్రంగా పనిచేస్తున్న భారత్ బయోటెక్ వ్యాక్సిన్ అభివృద్ధి చేసి ఉత్పత్తి చేసిన అంశాన్ని శ్రీ గోయల్ విద్యార్థులకు గుర్తు చేశారు. ఉత్తమ డిజైన్లకు రూపకల్పన చేసి, ఖర్చు తగ్గించే అంశాలపై దృష్టి సారించాలని ఆయన విద్యార్థులకు సలహా ఇచ్చారు. విద్యార్థులు అడిగిన ప్రశ్నలకు సమాధానం ఇచ్చిన శ్రీ గోయల్ పేటెంట్లు పొందడానికి ఆన్లైన్ వ్యవస్థను ఏర్పాటు చేస్తామని హామీ ఇచ్చారు. దీనివల్ల అంకుర సంస్థలు, పేటెంట్లు పొందేందుకు కృషి చేస్తున్న వారికి ప్రయోజనం కలుగుతుందని మంత్రి అన్నారు.
ఈరోజు హైదరాబాద్లోని శిల్పకళా వేదికలో జరిగిన కార్యక్రమంలో నేషనల్ ఇన్స్టిట్యూట్ ఆఫ్ ఫ్యాషన్ టెక్నాలజీ, నేషనల్ ఇన్స్టిట్యూట్ ఆఫ్ డిజైన్, ఫుట్వేర్ డిజైన్ డెవలప్మెంట్ ఇన్స్టిట్యూట్, ఇండియన్ ఇన్స్టిట్యూట్ ఆఫ్ ఫారిన్ ట్రేడ్, ఇండియన్ ఇన్స్టిట్యూట్ ఆఫ్ ప్యాకేజింగ్ మరియు అధిపతులు, వాణిజ్య మంత్రిత్వ శాఖ అదనపు కార్యదర్శి రాజీవ్ సింగ్ ఠాకూర్, ఎఫ్ డిడి ఐ ఎండీ శ్రీ అరుణ్ కుమార్ సిన్హా నిఫ్ట్ డైరెక్టర్ శ్రీ విజయ్ కుమార్ మంత్రి, ఎన్ఐడి కి చెందిన ప్రొఫెసర్ శేఖర్ ముఖర్జీ, ఎఫ్డిఐఐ హైదరాబాద్ సెంటర్ ఇంచార్జ్ శ్రీ దీపక్ చౌదరి, ఐఐఎఫ్టి డీన్ డాక్టర్ శ్రీమతి సతీందర్ భాటియా, ఐఐపీ చైర్మన్ వాగీ దీక్షిత్ ఇతర సీనియర్ అధికారులు
పాల్గొన్నారు.
https://www.pib.gov.in/PressReleasePage.aspx?PRID=1851994
PM’s Independence day address
Tweet thread:
Union Ministers Smt. @nsitharaman & Shri @PiyushGoyal at the event organised by the institutes under the aegis of Ministry of @CimGOI like FDII, NID, NIFT, IIFT and IIP. Innaguration of session on Digitalisation, Innovation and Entrepreneurship pic.twitter.com/5BkoufwUmL
— PIB in Telangana 🇮🇳#AmritMahotsav  October 29, 2022